ఘజిని (2008 చిత్రం)
"ఘజిని" () 2008 బాలీవుడ్ చిత్రానికి మురగదాస్ దర్శకత్వం వహించారు మరియు దీనిని నిర్మించింది గీతా ఆర్ట్స్. ఇది మురగదాస్ దర్శకత్వంలో ఇదే పేరుతొ వచ్చిన తమిళ్ చిత్రం యొక్క పునర్నిర్మాణం. "ఘజిని" కథాంశానికి ప్రేరణ క్రిస్టఫర్ నోలన్ రచించి మరియు దర్శకత్వం వహించిన అమెరికన్ చిత్రం "మెమెన్టో". దీనిలో ఆమిర్ ఖాన్, అసిన్ తొట్టుంకల్ మరియు జియా ఖాన్ ముఖ్య పాత్రలు పోషించగా ప్రదీప్ రావత్ మరియు రియాజ్ ఖాన్ సహాయక పాత్రలు పోషించారు. ఆమిర్ ఖాన్ ఈ పాత్ర కొరకు తన వ్యక్తిగత శిక్షకుడితో నిరంతరం సాధన కొనసాగిస్తూ, ఒక సంవత్సరం వ్యాయామశాలలో గడిపారు.
నువ్వే నువ్వే
అంజలి (శ్రీయ) విశ్వనాథ్ (ప్రకాష్ రాజ్) అనే ఒక ధనవంతుడి కూతురు. విశ్వనాథ్ కి కూతురంటే ప్రాణం. ఆమెకు భర్తయ్యే వాడు తనకు అన్ని విధాలా నచ్చాలనీ, తనకు ఎదురు చెప్పకూడని వాడు అయ్యుండాలని అతని కోరిక. రిషి (తరుణ్) ఒక మధ్యతరగతి కుటుంబానికి చెందిన సరదా అబ్బాయి. అతని తండ్రి (చంద్రమోహన్) కి ఒక దుకాణం ఉంటుంది. రిషి సీనియర్ గా ఉన్న కళాశాలలో అంజలి కూడా చేరుతుంది. చిన్న చిలిపి తగాదాల తర్వాత ఇద్దరూ ప్రేమలో పడతారు. అంజలి పుట్టిన రోజున ఆమెకు ఆశ్చర్యానికి గురిచేద్దామని ఆమెకు చెప్పకుండా రిషి ముంబైకి తీసుకెళ్తాడు. ఈ సంఘటనతో విశ్వనాథ్ కి తన కూతురు ప్రేమలో పడిందని అర్థం అవుతుంది.